ইংল্যান্ডের বিপক্ষে এজবাস্টন প্রথম টেস্ট হারের পর সিরিজে ফিরতে মরিয়া ভারত। আর এ ক্ষেত্রে লর্ডস টেস্টই হতে পারে টার্নিং পয়েন্ট। এমনটাই মনে করছেন জাতীয় দলের প্রাক্তন ওপেনার গৌতম গম্ভীর। ভারত জিতলে সিরিজে সমতা ফিরবে। আর ইংল্যান্ড জিতলে তারা এগিয়ে যাবে ২-০ ব্যবধানে। সিরিজ জয় অনেকটাই নিশ্চিত হয়ে যাবে। গম্ভীর বলেছেন, ‘লর্ডস টেস্টই সিরিজের সবচেয়ে গুরুত্বপূর্ণ। ০-১ পিছিয়ে থাকা ভারতকে সমতা ফেরাতেই হবে। বিদেশে পরপর তিনটে টেস্ট জিতে সিরিজ জয় একপ্রকার অসম্ভব।’ গম্ভীর আরও বলেন, ‘লর্ডসের উইকেট শুকনো। তাই লর্ডসেই ভারতের সেরা সুযোগ সমতা ফেরানোর। লন্ডনের আবহাওয়াও এখন অনেকটা ভারতের মতোই। গরম রয়েছে। সেপ্টেম্বর হলে ঠান্ডা পড়ে যেত। সিরিজে সমতা আনতে হলে লর্ডসে ভারতীয়দের ভাল ব্যাটিং করতে হবে। ওপেনারদের একটা ভাল শুরু দরকার। গম্ভীর বলেছেন, ‘৫ বোলারে খেললে ভারতের জেতার সুযোগ বাড়বে। সঙ্গে ব্যাটসম্যানদেরও রান করতে হবে। ২০০ রানে অলআউট হলাম। আর প্রতিবার বোলাররা ম্যাচে ফিরিয়ে আনবে। এমন ভাবাটা ভুল। কোহলি ছাড়া বাকিদেরও দায়িত্ব নিতে হবে। ইন্টারনট